經數:一八二八

經名:瑜伽論記卷第二十三上

頁數:八三一

上	欄

有法體. 1可辨生滅因緣之法. 幻有有生有

滅. 不得撥言因緣之法無生無滅成損減也.

唯於諸行安立生滅不亂而記. 自下明離二

邊. 第二約問梵行辨無亂記中. 景師云. 或

2後有言何因緣故乃於沙門喬答摩所修習

梵行等者. 當瑜婆摩羅子. 若得此問至名不

亂記者. 或有問言何故乃於衆多沙門中偏

標導踰婆摩羅子等名修梵行. 不導餘人名

耶. 若得此問. 應如前說. 若於衆中全不標一

人之名則不知說何等衆修習梵行. 復成損

減. 若廣述餘沙門名則大繁廣. 便成增益. 今

呼一名等餘一切. 離於增減. 若謂有情能修

染淨名增. 說都無修習名減. 若爲諸行厭離

欲滅而修習者 是名中道也. 更有一釋. 言喬

答摩者. 則舊名瞿曇也. 是佛種姓. 有問何

緣乃於佛所修習梵行. 若得此問依中道記.

謂不增益有實有情修習染淨. 亦不損減都

無修習也. 第三解相. 有爲無爲名有三相. 言

異性異性者. 未死已來同類生滅念念別故

名異性異性. 轉變異性者. 如命終已從有根

生無根也. 第四解障. 初辨障無障. 二明聖

者之相. 於中先明二相. 一諸根除障. 二蒙佛

所記. 次明三相. 景師云. 由3二種相乃至我

已了知者. 4今遇聖人. 由三種相5記[&FFFF]#聖者

應言由二種卽是向前二種聖者之相. 一種

姓滿故二但物類者記已命終等. 下釋經文.

法隨法者. 法謂正見前行聖道. 隨法者謂依

彼聞思作意等. 又我未曾惱亂正法所依處

者. 6猶是世尊7世尊是正法所依. 直道應言

中	欄

我未曾惱亂世尊. 達師云. 但記物類者. 如

餘經云佛爲答婆摩羅子記命過次後所生之

處. 言答婆摩羅子者. 此云物類也. 有釋此中

三相者. 一法. 二隨法. 三不惱正法所依處. 第

五解希奇法. 略有二種. 一者未信令信已信

令增長. 二者速於聖敎令得悟入. 言初中

後善者. 如前攝異門分中所明七善中初時

善門也. 言現在過去二世別故名第二差別

者. 現在名此世. 過去名8他. 對前欲界此9也.

上界他世. 故云第二差別. 第六解無因. 言由

二種相者. 一於生起因緣不了知故. 二於滅

盡因緣不了知故. 第七解毁中. 先解毁. 後解

滅二無智. 前中. 略有二種. 一唯語言而自讚

毁他. 二說法正行雖無讚毁而是眞實自讚

毁他. 第八解10能染俱後門. 景師云. 十一相

者. 此五蘊卽爲五. 又由一向下是第六. 又由

染淨 已下11後有二相. 足前爲八. 又由三相足

前爲十一. 亦可知前三世內外粗細好惡遠

近等五門. 有十一種. 達師等但述後解. 大

門第十一解少欲住等. 先頌列十八門. 一三

欲. 二自性等中有三門. 記三*後有三門. 是

則初句有八門. 第九似正法. 第十疑癡處所.

十一不記. 十二變壞. 十三大師記. 十四三見

滿. 十五外愚相. 末後等字復有三門. 長行釋

中初解少欲住三種相. 如來心入少欲住中.

捨事現觀理. 名人少欲. 一由作事究竟. 二

由弟子厭行已成. 三爲化導多事業人令少

欲故. 又如前說如來入于寂靜天住等者. 如

前第八十六卷說. 由八因緣如來入於寂靜

下	欄

天住乃至廣說. 第二解自性. 景師云. 諸所化

者略有四種所調伏性. 總數有四. 列中但三.

將知擧數錯也. 草本亦錯. 應改爲三. 更有一

釋. 愚癡放逸離爲二也. 第三解於四處生恭

敬住速證無上. 景師云. 恭敬體性無文. 依小

乘明愛敬. 愛是信. 敬是12漸. 今此中尋詮. 似

取信欲爲恭敬體. 達師云. 於四處中能生恭

敬之相. 故有四相. 言四處者. 卽下云於13所

得. 第四解三無上. 景師云. 此中總說智斷現

法樂住者. 智是智上. 斷是不動心解脫. 樂

速通行是現法樂住. 言當知一切阿羅漢行

皆得名爲樂速通等者. 依此後解. 卽知前正

行無上謂樂速通者. 卽據一切羅漢之行名

樂速通. 非約於地辨四行門. 達師又云. 此無

學人身所有四行跡幷名樂速通行. 不名樂

遲14樂速苦遲等故. 下釋所以. 云一切粗重

永滅故一切所作已15辨也. 第五解於二時中

如實知身見. 景師云. 於二時中者. 16第一門.

由四種相等. 是第二門. 卽於二時無間證得

諸漏永盡. 是第三門. 下次第解. 云何二時. 一

在異生地. 則見道前內凡夫人作無我觀. 遍

知身見是顚倒執. 二在見道時. 則見道中斷

分別我見. 言自性故者至或爲我所者. 但於

五蘊行自性計我我所. 處所者謂所緣境者.

於無我中橫計我爲所緣境. 等17起者謂

18見所攝無明觸生受爲緣愛者. 明從身見爲

本. 次起見19所. 明前身見非勝計勝. 見取相

應. 則有無明爲緣20後生. 受緣生愛如是等

法. 幷由從身見之所等起. 亦可從彼等起身

經數:一八二八

經名:瑜伽論記卷第二十三上

頁數:八三二

上	欄

見. 謂由見取緣我非勝計勝. 同無明及觸爲

緣生受. 受領於我於我起愛. 由此愛我故起

身見決定執我. 此復有五緣起次第謂界種種

性爲緣生觸種種性等者. 界則六界. 猶是六

入緣觸. 觸緣受. 受緣愛. 愛緣取等. 由果故者

乃至一依無我諦察法忍時者. 則見道前觀察

法無人. 二現觀時. 則在見道. 三得羅漢時. 此

則列三時. 此中一時由彼隨眠薩迦耶見力故

有惑有疑乃至謂我當斷不樂趣入者. 是障

見道前人也. 彼於異時雖從此過淨修其心

又於聖諦已得現諦等者. 是四善根. 已得相

似諦現觀未得眞見道. 於中猶起分別我見

慢等障於見道. 是第二位中障也. 前兩位中

由隨眠力能作障□於第三位由習氣力能作

障□者. 一解. 此隨順理相同小乘. 不說修

道有俱生我見及慢. 但有見斷分別我見及

慢習氣. 前二位中有正使種子及起爲障名

作隨眠. 第二更解依實理門. 前二位有彼現

起分別我見慢等爲障名作隨眠是使義故.

第三位中俱生見慢現起名習氣. 1依前分別

見慢起故名習氣. 又由三緣諸行生長者. 釋

由三緣異熟行生. 或煩惱行生言於異生地

能遍2智者. 知分別見慢虛妄過失. 於見地中

能得見道所斷諸漏永盡. 次斷餘結得羅漢

等者. 此解第三章. 卽於二時無間證得諸漏

永盡. 泰師云. 有人解修道位亦未斷分別起

我慢證是也. 三藏不許. 達師云. 此中一時

乃至不樂趣入來. 釋第一方便中伏斷時. 彼

於異時已下. 釋第二現觀時. 又於聖諦已下.

中	欄

釋第三得阿羅漢時. 更有一釋乃至不樂趣

入來. 釋第一時. 彼於異時已下釋見修位. 於

第三位由習氣力能作障□者. 指第三位但

有習氣障□. 第六解五相問3起. 此卽頌中

記三門之初也. 自性故者當知色等五種自

性者. 卽五蘊也. 言還滅故者於諸行中唯欲

貪取得斷滅故者. 明斷欲取. 下釋伏難. 言彼

於現在不能引故者. 彼於現在身上不能引

業行故. 施設諸行唯有二種者. 一生報中造

作後有業. 二後報中造作後有業. 故云二種

也. 品類別者謂十一種等4起者. 是三世等五

門也. 又流轉方便者謂無明愛品隨其所應

等者. 重解流轉也. 以無明發生愛潤故云隨

應也. 又由二緣已下. 重解流轉也. 第七解三

處實記. 此卽記三門中第二問記也. 景師云.

於三處唯聖實記非諸異生除從他聞謂諸行

中我我所見我非如實者. 此從他聞我非如

實雖是異生亦能記也. 若彼爲依有我慢轉

者. 是一章門. 卽是分別我見與我慢爲依我

慢得起. 據異生也. 彼雖已斷而此我慢一切

未斷者. 分別我見雖息. 此我見所生我慢在

修道者一切未斷. 是第二門. 若無5記依我慢

不斷如故現行者. 俱生身見所生之慢不依

分別身見聖人猶起故. 故若無起依我慢不

斷如故現行. 當知此中二種我慢. 一於諸行

執著現行聖者已斷不復現行者. 分別我慢.

二由失念率爾現行由隨眠故乃至以於聖道

未善修故猶起現行者俱生我慢. 雖斷分別

我見. 由自隨眠及未善修聖道. 所以得行. 薩

下	欄

迦耶見唯有習氣常所隨逐於失念時與我慢.

作所依止令暫行等者. 習氣二解. 一隨轉門

聖人猶有分別我見習氣. 故與修斷慢爲依

我慢得起. 二說. 俱生我見爲習氣. 以依分別

我見生故名習氣. 又諸聖至肉觀共相者. 聖

者若思諸行自相. 謂地6堅性. 風是動性等.

尙不令我慢現行. 肉觀苦無我等共相. 而得

我慢行. 言若於假法至暫得現行等者. 又若

思甁盆等假法依於正念亦令我慢不行. 若

於假法不住正念計有實我等我慢現行. 又

薩迦耶見聖相續中隨眠與纏皆悉已斷者.

分別見慢已斷. 言於學位中習氣隨逐未能

永斷若諸我慢隨眠與纏皆未永斷者. 俱生

見慢也. 又計我欲者已下. 汎釋經文. 備師又

云. 薩迦耶見唯有習氣等者. 三藏兩解. 一云

此是俱生我見隨眠. 問. 若爾何故前分別我

見種子名爲隨眠. 此俱生我見種子名爲習

氣耶. 答分別種强. 故名隨眠. 此俱生種子劣.

故名習氣. 第二解. 前言由隨眠者. 分別我見

種子. 此云習氣者. 還是分別我見餘殘習氣.

以分別我見習氣. 故能與俱生我慢爲依止.

達師云. 言三處. 一者我我所見處. 二分別我

慢處. 三俱生我慢處云云. 第八解二種慰問.

卽是記三中第三問記也. 言當知此問在四

位中等者. 問安樂中有四問. 如次配於四位

可知也. 第九解似正法. 於中初引經略辨似

正法見. 二7後有二因已下. 隨義廣辨能生

似正法見之因. 前中. 景師云. 大意邪正二家

共解經中說. 言阿羅漢不順. 亦有事中無知

經數:一八二八

經名:瑜伽論記卷第二十三上

頁數:八三三

上	欄

等故. 名爲不順. 謂於現法中於食物務蘊界

處等若順不順不如實知. 次擧邪義難於正

義. 言阿羅漢不順不順是不如理虛妄分別

非阿羅漢現法不順. 彼自釋云. 所以者何. 彼

於食物務等現可見故. 不可說言於現法不

順. 而經中言不順者有別密意. 由此因緣諸

阿羅漢於其滅後不順諸行不了執著者. 自

說1我說我生已盡梵行已立所作已2辨不受

後有. 未來事等不善了達經說不順. 下正義

家分別是非. 故云當知此是似正法. 見由二

種義勢力爲緣諸同梵行或大聲聞爲欲斷滅

似正法見極作功用勿令彼人或示於他等.

達師云. 初正引經文釋阿羅漢不順句. 二言

阿羅漢已下. 論師釋不順義. 經中不順者乃

至羅漢於事中有無知故不辨了知食物蘊界

故云不順也. 無知或名爲不順. 就論師釋不

順中初不正義家釋不順義. 二當知此是3但

正法已下. 正義家釋不順義. 就不正義家釋

中. 初會釋經文. 二由此因緣已下明了知事

法不執著. 三是故世尊已下. 引經證成不正

義. 師云. 阿羅漢人非不了知事法. 現可見故

此是食此是衣服此是蘊界等. 故不執著也.

正義家故云. 阿羅漢人捨此身則入無餘依

涅槃. 何處明於其滅後不執著及執著也. 正

義家釋文可解. 由二種義者. 一勿令彼人或

自陳說乃至墮極下趣. 二或由愛敬佛法敎.

勿因如是似正法見令敎隱滅. 由此二義故.

欲斷似正法. 第二隨義廣辨能生似正法見

之因. 於中分三. 初擧二因能生似正法見. 次

中	欄

明爲斷二因說二正法. 後明未斷身見有二

過患. 就第二假中言爲斷二因故說二正法

者. 一無常正法. 二無我正法名治一因. 或通

治二因. 於四轉中等者. 景師云. 如來滅後

有爲無爲亦有亦無非有非無等四句. 名爲

四轉. 泰師云. 約有爲等四句轉明. 故云四轉.

言聲聞獨覺佛世尊我說名如來當知此我二

種假立有餘依中假立有爲無餘依中假立無

爲者. 三乘無學. 就通皆名如來. 乘如實道來

成正覺. 但於有餘依中假立有爲之我. 無餘

依中假立無爲之我. 下就勝義遣之. 言若依

勝義非有爲非無爲者. 則當眞性有爲4如幻

緣生故. 言亦非無爲5亦非有爲者. 則當無爲

無有實不起似空華. 有爲無爲皆不可得. 何

得就之以6五假我. 由說如是正法敎故於六

種相覺悟生時當知永斷似正法見. 一於依

所攝覺悟無常. 二於現法中覺悟此苦. 三於

任運滅覺悟爲滅. 此則羅漢餘報任運滅也.

四於斷界覺爲寂滅. 五於離界覺爲淸□. 六

於滅界覺爲永沒. 若具如是至戱論執者. 呵

彼所執計羅漢於其滅後不了未來我生盡

等. 第十解疑處所. 景師云. 於內法律乃至

記一無生者佛當常呵起有無見. 而於命終弟

子見生不生. 又說勝義常住之我乃至亦如

前說者. 前云後有二因能生如是似正法見.

一者於內薩迦耶見未能永斷. 二者依此妄

7討流轉還滅士夫. 爲斷如是二種因故說二

正法以爲對治. 謂於諸行次第演說無常無

我. 於四轉中推心流轉還滅士夫都不可得.

下	欄

謂依有爲或依無爲等. 言由二因緣乃至不

相似故者. 外道計自8我在現見不能自在. 故

無我性易可了知. 然此無我諸行. 後有見聞

覺知作業受報. 各各不同. 於此無我復難了

達. 則此無我自性. 體是甚深. 其相微細. 似甚

深現. 達師云. 言二種處所者. 一謂佛已下. 明

於佛生疑. 二又說勝義已下. 明於眞諦生疑.

第一於佛生疑者. 何故佛世尊誹毁有見及

無有見. 而自記弟子死沒. 沒後或記一人有

生或記一人無生耶. 第二於勝義生疑中. 外

道難云. 若9便勝義於現未中不可得者. 何故

三論師說此有耶. 言雖此相貌易可了知者.

佛法弟子易解無常無我相貌. 故云易可了

知. 然其相貌不相似者. 外道不解無常無我.

故不與法相似也. 當知此中已下. 散釋經中

異名. 第十一解不記. 第十二解變壞. 幷如文

可解. 第十三解大師記. 言10知此中於一切行

斷邊知論所謂如來. 則是前一於此諸取斷

遍知論. 又此諸取若未斷滅隨觀彼有三種

過患. 若已斷滅有三功德等. 則是第二爲此

諸取斷遍知論. 第十四解三見滿. 第十五解

外愚相. 幷如文可解. 第十六解成六分. 此則

頌中末後等字攝三門中之初. 長行爲第十

六門也. 六分者. 以又字間之. 第十七解二種

論. 是等取中第二門. 第十八解學無學二種

差別. 是等字中第三門也. 言五相者. 則三無

上爲三. 觀佛法身爲第四. 奉事如來爲第五

也

第八十九卷

經數:一八二八

經名:瑜伽論記卷第二十三上

頁數:八三四

上	欄

上來契經有四1釋中. 行*釋已訖. 自下第二

明處*釋. 有四卷文以廣決擇十二處. 故云處

*釋也. 就中. 2三結前生後. 二擧頌中釋. 頌有

二. 初半總頌列其四門卽以三別頌解釋. 後

有半總頌列其四門卽以四別頌解釋. 前半

頌中四門者. 一安立等. 二智等. 三同等. 四

離欲等. 別□3[&FFFF]#□解安立. 頌中有八門. 一

安立. 二差別. 三愚. 四不愚. 五敎授. 六解脫.

七煩惱. 八業. 皆廣說者. 解脫煩惱業三門中

皆廣分別也. 初解安立. 如文可解. 第二解差

別. 言由三和合立前三別者. 根塵識三和合

生受. 言由三和合觸果義立第五別者. 景師

云. 觸是三和合果. 受是觸果. 故總說言由三

和合觸果. 今解直由三和合觸之果故立第

五受別. 言由業煩惱二雜染義立第七八兩

種別者. 由業雜染義立第七思別. 由煩惱雜

染義立第八愛別. 以思與愛幷與三受相應.

第三解愚. 先解二種一切卽是所愚之法. 後

明愚之三相. 愚自性者謂由纏故卽是忘失

於現在世者. 現起無明名纏. 自體昏闇名爲

忘失. 由隨眠故卽是4當失之法者. 由有隨

眠能生當來無明忘失法也. 言五相受安立

者. 謂自性等如上說. 第四解不愚. 如文. 第五

解敎授. 一引導敎授. 則是神通輪. 二隨其所

應於所緣境安處敎授. 則是記心輪. 三令所

化得自義敎授. 則是漏盡通敎誡輪. 第六廣

分別解脫. 於中有四. 初明心解脫智. 次擧解

脫之位. 第三明淨5待比丘有五種法多有所

作. 第四問答辨解脫之體. 初中. 一如理聞思

中	欄

等. 在見道前能成見修有學解脫. 二者有學

慧能成無學解脫. 次於解脫位有二. 一有學.

謂金剛喩者. 據終時語. 三云復次心淸淨行

比丘有五種法多有所作者. 卽見道已前. 一

正敎授有三種正友. 謂大師等. 二者奢摩他

支. 謂尸業等. 由持戒等故三昧現前. 故說爲

支. 三毘□舍那支. 謂得三種隨欲言敎. 發生

聞思等慧能生證智爲支. 一聖正言敎. 謂說

五分6法分法身之敎. 二厭離言敎謂說四聖.

謂依三種令增少欲喜足卽前三聖種也. 及

依樂斷樂修等者. 第四聖種. 三離蓋趣愛言

敎者. 遠離諸蓋亦離諸見趣及愛. 言敎有三

種. 一者一切煩惱名蓋. 二唯五蓋名蓋. 三無

明覆障中重亦名爲蓋. 今宣說此三7種蓋趣

愛言敎8愛體. 前二番解蓋中已有亦與無明

蓋俱. 所以三番解蓋中皆有趣愛之言. 當知

此中依爲證得斷離滅界所有言說是初言敎

者. 如說五分法身. 卽顯障盡得斷界等是初

言敎. 依卽於彼見勝功德及於所治蓋9蓋處

諸行深見過患等者. 卽是聖種少欲知足功

德. 及於所斷蓋等深見過患等. 是第二言敎.

隨順如是緣性緣起所有言說是第三言敎

者. 說彼離蓋無明趣愛. 卽是緣起所有言說

是第三敎. 亦明三敎門. 卽初第三敎中三種

辨蓋以明三敎. 初云依爲證得斷離滅界. 卽

此一切煩惱爲蓋等. 是初敎. 次說五蓋爲蓋.

第二言敎. 後說無明爲蓋等. 第三敎. 又此言

敎. 以略言之10後有三敎等. 卽顯前三宣說五

分法身等三敎. 重釋於前三敎可知. 第四問

下	欄

答出解脫體. 證得轉依. 卽是無爲解脫之體.

無漏之道. 名畢竟斷對治. 第七廣分別煩惱.

若依餘處或二十二門. 或四門分別煩惱. 今

此文中但明十六門煩惱. 初明三漏. 諸欲界

繫一切煩惱除無明說名欲漏. 色無色界一

切煩惱除無明說名有漏. 此二與小論同. 無

明漏則與昔異. 謂諸有情或未離欲或已離

欲者. 總擧一切有情通離未離欲界惑者自

下簡之. 除諸外道乃至一分尋心者. 11直小稱

推心廣起諸見而不12票離欲. 一分離欲乃至

非想處者. 依定離欲. 除此二種外道身中無

明. 以推心故不順流注義故非無明漏言於

彼三界至立無明漏13者者. 餘人身中三界無

明說無明漏. 是則三漏攝煩惱不盡. 除外道

所起無明. 此則別入餘煩惱門攝也. 第二明

九結暇立所由. 能和合故立九結者. 釋結義

也. 愛□二結通依情非情起. 慢結唯依有情

處起. 若四五六者. 疑見取也. 謂依聞不正法

故者. 起於疑結. 依不如理邪思惟故者. 立三

見爲見結也. 依非方便所攝修故者. 立二見

爲取結也. 如是差別卽爲三者. 結上所立疑

等三. 七於善說法律無勝解纏事者. 立無明

結也. 八依出家品智貧窮事者. 嫉他勝己. 不

施其法. 來世愚暗. 是智貧事. 故立嫉結. 九依

在家品財貧窮事者. 立□結也. 下別料簡智

貧窮事. 言此中由嫉變壞心故於正法內發

起法□. 由此當來慧貧乏也. 第三明三縛.

如文. 第四明七隨眠. 卽是七使種子也. 第五

明隨煩惱. 景師云. 此就通門. 若本若隨總

經數:一八二八

經名:瑜伽論記卷第二十三上

頁數:八三五

上	欄

名隨惑. 以展轉相隨逐起故. 對法二說. 一

說除根本使餘名隨煩惱. 復次一切煩惱皆

名隨煩惱. 以展轉相隨逐起. 因此處文也. 於

他下劣謂己爲勝或復於等謂己爲等名慢.

於等謂勝於勝謂等名爲過慢者. 此文具也.

婆沙俱舍. 但云於等爲勝不言於勝謂等. 何

故1又爾耶. 又多解云. 於等謂勝於勝謂等.

望境亦是過慢. 然心作等解不順過義. 所以

不論. 此文具足. 故收過慢. 泰師云. 心法唯有

五十一. 故憤發等攝入數也. 達師云. 小論不

說於勝謂等名爲過慢. 故論師作妨. 何故不

說彼處師等. 解. 於等謂勝者. 心境俱過. 故說

過慢. 於勝謂等者. 心過境不過是故不說. 剋

實亦有也. 於所比境中. 計不過故. 言境不

過也. 第六明八2經此中明說現起名纏. 然有

八種隨惑. 於四時中數數現行. 故立爲纏. 忿

覆於四義不隨順故. 不立爲纏. 第七明四暴

流. 3景師云. 此解四流4亦舊別. 唯取三毒偏

增行者身中煩惱立四流. 前二在非外道人.

後二在外道. 泰師云. 此辨漏□取經. 大異餘

論. 第八明四□. 謂等分行人欲界中除見無

明. 餘名欲□. 上二界煩惱除見無明. 餘名

有□. 三界無明. 名無明□. 薄塵行人煩惱非

流□. 第九明四取. 言問何所取答欲見戒禁

我語是取者. 欲是四見戒是□狗等戒身語

二業. 我語則是我見及所計我. 此所取以相

從故. 亦名爲取. 能取則是四種欲貪. 所爲取

者爲得諸欲及爲受用故起初取者. 起初取

中能取也. 由貪利養乃至[&FFFF]#脫他所徵難起

中	欄

第二取者. 爲貪利養等故貪心諸見. 奢摩他

支爲所依止等乃至起第三取者. 爲得八定

受持邪戒. 爲欲隨說分別所作業受果等起

我語取. 此中文具不同. 對法但擧所取名取.

瑜伽上文粗說能取名取說四種欲貪. 言如

是四取依於二品謂受用欲諸在家品及惡說

諸法諸出家者. 問曰. 何以但云惡說法中諸

出家品而起諸取. 不言正法諸出家品 亦起

諸取耶. 下釋此疑. 由佛世尊每自稱言我爲

諸取遍知永斷. 故於此法誓修行者. 雖帶煩

惱身壞命終. 而不於彼建立諸取. 以彼於諸

欲無所顧戀而出家故. 故無欲取於見戒禁

及以我語. 無執受故無餘三取. 惡說法者有

二. 一於見愛起諍論者. 二能證入世間定者.

依於見愛諍論建立見取. 依起證入世間定

者. 立戒禁取. 二品爲依執著我語. 故依俱

品立我語取. 此中見者謂六十二見已下. 出

所取體. 邪分別見之所受持名戒. 威儀行相

名禁. 諦故住故論說有我名爲我語. 此文卽

通取我見及所計之我爲我語取境. 又於此

中欲愛爲緣立欲取者下. 出能取愛體也. 有

無有愛爲緣立我語取者. 於所計我或有或

無於中起愛名我語取. 第十明四繫. 唯依外

道立者. 猶是四縛. 三界貪使爲第一縛. 欲界

瞋慧爲第二. 三界見取爲第三. 三界戒取爲

第四縛. 自下六門. 文相可解. 第八廣分別羅

門. 文分有三. 初明三惡行業. 次擧邪正二

論說業不同. 第三廣解十六種業. 前二段文

在此卷. 後之一段在第九十卷初也. 就初三

下	欄

惡行業中. 言一切不善身業名爲惡行語意

亦爾者唯擧業性. 不同小乘通取貪瞋邪見

意三亦名惡行. 於諸惡趣或已隨得道當或

現等者. 明三惡行感惡趣報或已得等. 次明

邪正二論安立業染. 於中分二. 初5語辨二論

安立業染. 第二重廣分別邪正二論. 前中. 言

邪論者乃至當知此爲邪論者. 邪論者說作

惡業時. 前方便中數起故意欲行殺等名故

思造. 如是之業定墮惡趣. 正論非之. 依汝

所判則謗修行梵行能證涅槃. 何以故. 諸有

情類於現在世造惡業時. 無有不起故思造

6者. 肉在餘生. 是卽故思造業定入惡趣. 是卽

應無得解脫時. 如正論說. 唯故思造多是不

定. 故涅槃云. 一切衆生不定業多. 決定業少.

以是義故有修習道故. 決定重業可使輕受.

不定之業非生後受. 言若如是說已下. 明其

正論. 謂若說諸有故思造不善業此業亦作

亦增長者定受惡趣果若有雖作不增長者.

彼彼法受爲依止故. 諸所造作若無追悔不

修對治. 若更增長若不增長. 此業雖定順現

報受亦轉令成順惡趣受. 或生受或後受. 於

現在中能解脫7脫若生追悔等故. 轉惡趣業

令現輕受. 卽名不謗修習梵行. 問曰. 上辨業

雜染. 云何復言成順樂受. 解云. 是福分善. 亦

名爲染. 自下第二重廣分別邪正論有六復

次. 略作五對. 一明對治會不會對二明三業

護不護對. 三明五相染不染對. 四明施設業

行邪正對. 五於聖敎中未入已入對. 就第二

對中. 言於現法中不善防護身語意業而住

經數:一八二八

經名:瑜伽論記卷第二十三上

頁數:八三六

上	欄

者. 彼先造作惡業亦令增長乃至令其雜染

者. 別解脫戒善身語業是其所防. 下問答辨

防不防義. 謂如有一乃至猶故發起者. 先造

惡業中間受戒誓能遠離復起不正作意. 還

染前善. 名不能防. 又於諸善身語意業已下.

明善無作業與惡幷行無有差別. 乃至於現

法中不證涅槃彼雖如是防護已下. 明於現

在暫不作惡. 以不斷種子故. 隨眠所縛於後

身中還起雜染. 若防護身語意業而住者有

此差別者. 別相在下. 尋文可知. 第三對明邪

正二論各由五相成不成染. 五相成雜染者.

達師云. 一無因論. 二惡因論. 三身惡業. 四語

惡業. 五意惡業. 是爲五種. 今謂之不然. 卽二

論三過名爲五也. 言現法中乃至是卽有一

依於不善諸樂法受而1有樂不善受生等者.

又言樂受酬於善業. 此現在中不善樂受是

不善故. 不得言酬宿善業生. 若酬不善業生.

應是無記異熟之法. 云何得是不善性耶. 何

以故下. 釋非彼宿世不善業於現法中能感

樂果. 若言此受用現法中國業爲因. 復違汝

立宿作等宗. 是名初過. 又說言諸不善法皆

用 宿世惡業爲因是卽決定所有善法亦用宿

世善法2爲當類自生修諸對治皆成無用. 名

第二過. 又若現在乃至應作不作者. 若皆由

宿作不假現緣者. 應無現在思量善應作不

善不應作等. 又如實智應成無用. 謂了知已

此惡我應轉此善我應成. 彼說現緣非有故

此我應轉等. 亦非有故如實智理不成就. 智

不成故下展轉出過. 總是第三過失. 解五相

中	欄

成不染中. 景師云. 假人爲領受者則此假者

由六觸處故能領受者. 由依六根故能領受.

於母胎中四種差別乃至得入母胎者. 此明

入胎方便. 未辨胎中四種差別. 四種差別下

自列. 謂名色六入觸受. 如是次第而有領受

者. 不同小論觸受在於胎外. 今明觸受亦在

胎中. 便有雜染所攝二諦者. 卽苦集也. 與

此相違下乃至淸淨者. 卽滅道也. 明觸所生

受者. 明通漏無漏故. 論云明位有三. 一在異

生位卽見道已前七方便中. 二是有學. 三是

無學. 成辨明觸意說無漏. 已下結云便有淸

淨滅道三諦也. 達師云. 若能領受者. 五陰爲

第一相. 若由此領受者. 由六觸處故爲第二.

若如是領受者. 名色六入觸受. 如是次第爲

第三. 若領受時者. 宿現二業受時爲第四. 如

是雜染如是淸淨. 明迷悟二人爲第五. 當知

此中依五取蘊等者. 釋第一句. 卽此假者由

六解等者. 釋第二句. 於母胎中四種差別等

者. 釋第三句. 又卽此受亦用現在等者. 釋第

四句. 彼若聽聞諸不正法等者. 釋第五句. 更

有一解. 一能領者. 二由此領. 三如是領. 四如

是雜染. 五如是淸淨. 是爲五相. 第四對明施

設業行邪正過患勝利. 先辨邪論. 後明正論.

前中復次. 當知施設邪業淸淨者. 外道計苦

行能淨過去諸不善業. 言彼見宿世諸不善

業爲二種因. 謂現惡業皆是宿業串習所引

等. 佛法亦有現法不善. 由昔串習. 後由現

緣方得引起. 彼唯取一. 故成邪論. 大師去世

者. 佛去世也. 何緣應知如是施設令業淸淨

下	欄

不應道理乃至由所逼切三品苦受不得生故

等者. 且如汝以火灸身. 火灸3在上. 火次苦

中. 火微苦下. 是則三苦由現緣生. 汝言由過

去者不應道理. 除彼三火三苦. 自已言由苦

行故能除苦者不應道理. 要略義者. 所謂諸

業自性決定. 時分決定. 品類決定者. 景師云.

且橫剋爲言名決定也. 達師云. 此約隨轉理

門一相說. 若約眞實理門. 未必如是幷得轉

故. 下明正論. 言分析六事者. 四大空識也. 以

此六界觀分析有情事故. 言及彼相違五種

差別他所稱讚者. 與前所說二種邪論三種

自苦惱行相違他所稱讚也. 第五對明三人

於聖敎未入已入者. 一未入聖敎異生. 由三

種相知一滅而不生. 此人已得正見. 次聞邪

敎. 邪見將生正見將滅. 後聞正敎. 邪見將

生不生名斷. 正見先成不名爲生. 次有生而

不滅. 此中庸人. 先非邪正. 後聞正法發生正

見. 名生邪見失不行故不名爲斷. 次有亦生

亦滅. 此人先行邪見. 由聞正法伏滅邪見而

生正見. 第二已入聖敎有學有三相. 一生而

不滅. 謂在修位於四不壞淨現前名生. 於佛

不言等類. 入見道時先斷. 今時不名爲滅. 次

有滅而不生. 謂斷修斷. 餘品無明名滅. 明體

不名爲生起. 成彼種類故. 次有亦生亦滅. 謂

無學道生. 修斷無明皆悉滅故. 第三已入聖

敎異生亦有三相. 一滅而不生. 謂聞無我滅

於我見. 未直悟入無我正見. 不名爲生. 二生

而不滅. 此人如前所聞. 於無我理漸能悟入

無我正見. 得名爲生. 隨眠未斷. 不名爲滅. 從

經數:一八二八

經名:瑜伽論記卷第二十三上

頁數:八三七

上	欄

此已後由修道力證諦現觀. 方斷隨眠發生

無漏. 則名亦生亦滅

第九十卷

上來廣辨業門有三段中. 前二段訖. 自下第

三廣解十六種業. 就中. 先列十六門業. 後次

第辨之. 前中復二. 初以半頌標十六門. 五二

者. 則是五種二門. 與十三者. 則是十種三門.

1今前爲十五. 四業爲最後者. 黑等四業爲第

十六. 長行依頌次第屬當可知. 下次第辨中.

初解五種二門. 言由三因緣令業成重一由

意業者. 卽當作惡極猛纏. 作善純淨心. 二由

加行. 謂於彼業數無間作. 三由田故. 謂於

有恩者父母等. 若住正行者. 卽四向. 及正行

果者. 卽四果及佛等. 此於有恩及以敬田作

善惡業. 言又於一切淸淨相續所有諸業名

不增進者. 學人身中有善不善業不增進. 所

思造業中. 有錯亂. 期殺王人錯殺張人. 雖非

業道殺. 是故思作業. 不錯亂者. 卽當所許. 與

此相違名非故思所造. 定受業者. 故思所造

重業作亦增長. 不定受業者. 故思所造輕業

作不增長者是也. 非故思造業是其不定易

了不論. 異熟已熟業者已得報業也. 未熟□

前. 若欲證得阿羅漢時已下. 料簡二乘能爲

□不. 景師云. 欲證羅漢時先所造作決定

受業由異熟果現在前故能爲障□等者. 如

凡夫學人身中爲障之業如海若山. 謂感女

身業鬱單越無想天黃門等業. 此業要生果

現前方能爲障不得羅漢. 卽名業障報障. 若

未引果者不能爲障. 故云不由隨逐身相續

中	欄

故. 所以者何乃至不能爲障者. 若於前身造

生受業. 此身受果不得羅漢. 若於前身但造

後受. 則於此身不能爲障2已得羅漢. 雖不爲

障. 然彼非不是定受業. 何以故. 由卽依彼

煩惱助伴等. 泰師云. 決定不善業名業障者.

能感不平等四大病身. 報果現前故病. 四大

身不能得果名爲業障. 不由業種子隨逐本

識身故名業障. 若此身不受障道業報. 唯人

天身中有後報定業不善業種而不能障得無

學極果. 以此將證無學身中猶有惡業. 非不

能障得無學果. 得無學果時不得非擇滅. 然

彼受惡業名定業. 何者. 由依有煩惱與業爲

助伴. 及依彼彼有煩惱相續身故. 立定受業.

以無學身中無煩惱故. 所有順後等定受報

業皆轉令不受. 此論宗五逆等業將能斷煩惱

者說. 亦是可轉. 不同譬喩說一切皆可轉. 次

解十種三門. 言如實遍知者. 則是巧便. 故名

爲善也. 順樂受業者. 前三靜慮及欲界善業.

順苦受業. 謂能招感有趣生業. 下不盡業義

論自分明. 於鬼傍生亦[&FFFF]#感樂受業. 略不明

欲界天人亦有感苦受業. 順不苦不樂業者.

第四靜慮及上地等所有業者. 問曰. 三禪下

有捨受報以不. 解云. 賴耶3捨五道盡有. 六

識不定. 西國二師不同. 一說三禪以下意識

無捨受報. 此受生命終唯在捨受. 據阿賴耶

4受命終受生爾時意識不得有. 若依此釋順

此處文. 唯四禪已上方有意識捨受之報. 第

二師云. 諸論諍三禪已下有無. 是諍意識捨

報有無不諍賴耶. 若爲此義故. 下地意識亦

下	欄

有捨報命終受生. 與此文違. 今和會之. 但

約三受別地爲言故說下地有其捨受. 理實

善不善皆得捨報. 乃至地獄命終受生亦有

捨受不善業感. 順現法受業者至所作諸業

者. 三時報業除五逆業輪王業. 餘業不可指

其業相行. 如是業得現報生報. 但可依5希

總說. 言事加行者. 設置施給等也. 若如是相

良由所作諸業於現法中異熟成熟者. 如說

慈無諍滅. 見道及無學從彼正受記. 施者6得

則果. 生後可知. 有學業者至及此後得善有

漏業等者. 此文唯據有學聖人身中無漏三

業及善有漏業名學. 此據眞實學說. 餘處文

解脫分通達分善及以見修無漏之業幷名爲

學. 此據相似通說爲學. 無學業者至隨應諸

業者. 無學身中無漏三業及有漏善三業盡

是無學業也. 此餘諸業名非學非無業者. 異

生身中三性之業. 學人身中不善隱沒業無

學身中7不隱沒業幷俱非. 若見所斷煩惱相

應至名見所斷業者. 若具亦應云及以第八

有業女人身業鬱單越業無想天業黃門等

業. 幷是見斷. 無斷業者所謂一切有學無學

出世間業者. 餘處有文說十界名爲無斷謂

七心界色聲法界. 此中唯取出世學無漏業

名爲無斷者. 此中據性眞實無斷. 彼據無學

身中所有法界已斷縛盡. 故名無斷. 問曰. 若

爾無學身中若已斷縛名無斷者. 是則無學

身中十八界皆已斷盡名無斷. 解云. 道理實

齊. 但爲十界是其善性得無斷名. 五根三塵

性是無記. 不得無斷之名. 言現法斷者至此

經數:一八二八

經名:瑜伽論記卷第二十三上

頁數:八三八

上	欄

是異生未得離欲住此命終者. 未離欲凡夫.

先以故思造業而起厭離厭伏不行. 旣未離

欲命終還生當地. 而未能令於次生位不造

彼業. 不受異熟等者. 雖於現法厭所造業. 而

不能令此所厭業不牽生報. 亦不能令次生

身中更不造業亦不能令於其後位無造業

事也. 言於現法中亦未一向能令不造者. 現

身雖暫厭伏所造. 亦未必能令一身之中更

不重造. 生斷故者至然未解脫後位作業及

受異熟者. 離欲凡夫厭現造業. 命終生上. 則

無漏生欲界之身於中造業. 然是凡夫後還

退生. 因先厭業受欲後報. 後報身中還作業.

故云然未解脫後位作業及受異熟. 後斷故

者謂復有一雖是有學而於欲界未得離欲受

厭離已獲得最初或復第二門1果彼作是

念凡我所有由多粗重由多熱惱所造惡業.

或復善業皆願與彼俱時而受用. 勿復令我

於生後位受彼報. 發誓願已復修四無量以

奢摩他品定正起加行者. 伏惑得未來禪也.

及爲進趣離欲愛故. 2知此中或瞋意樂者慈

斷. 害是悲斷. 嫉□是3壽斷. 可愛事等是捨

斷也. 諸所造業幷是心之體胤乃至得不還

果若但於此暫生喜4樂乃至或於後位者. 若

但於此阿那含果暫生喜足不心上果. 於現

法中尙不造業以更不於欲界受生. 肉於生

後位中而得造業. 又正法外墮邪見者至皆

名曲業者. 外道身中所起善惡之業從邪見

生. 皆名三曲業. 猛利貪瞋所起諸業皆名穢

業者. 准決擇文卽曲業. 加彼貪瞋所起之業

中	欄

總名穢業. 猛利癡者. 牒造濁業之人. 上品

鈍根忘失念者牒前曲業. 極闇鈍者牒前穢

業. 癡所起業明從愚癡所造之業. 皆是濁業

者曲穢二業及癡所造幷濁業. 記決擇中文

於此對辨. 與小論別. 一切能往善趣妙行皆

名淨業者. 若依小論. 一切妙行淨通漏無漏

三業及無貪等行幷名三妙三淨行之. 今此

文中唯有漏三業人天善趣受生者名爲淨

業. 又唯是業性不通非業. 一切能往涅槃妙

行名默然業者. 卽三滿業也. 小論云. 無學

身口滿及以無學心. 今此文勢旣云一切能

往涅槃妙行皆名默然業. 卽知通學無學三

業幷是默然業攝. 下解黑等四業. 能感各別

處所那. 洛迦惡業. 名黑黑業. 餘處文說一切

不善業名黑黑業. 能感各別處所天趣善業

名白白業者. 下文說他化上有魔宮殿. 宮已

上及上二界善業名白白業. 餘處說三界善

業皆名白白. 能感餘處所有諸業名黑白黑

白者. 說六欲天四天下人及以鬼畜. 所5及善

不善業名黑白黑白. 餘處文說欲界善惡業

名黑白黑白業. 問曰. 何故上下不同耶. 解

云. 名從一義餘處約其業性暇立四業. 故云

三界善名白白. 一切不善業名黑黑. 若造善

惡相間雜者卽名黑白黑白或有故意黑方便

白. 或有方便黑故意白. 如是相雜之業名爲

黑白. 若純善不雜惡名白白. 純惡不雜善名

爲黑黑. 今此文中約報說地獄唯受惡業之

果. 魔宮已上唯受善報. 中間雜受苦樂. 故

依此義判別三業. 問曰. 魔宮欲界攝可無苦

下	欄

受耶. 解云. 設有苦受是化非報故. 云由彼處

所眼所見色乃至意所知法一向可愛相續殊

勝增上義故意門引發意成義故. 各別受苦

各別受樂故名各別. 言六觸處門□領受者.

於六根門常領受也. 就處6釋中. 初半頌列四

門初安立等智同等最後當知離欲等. 已解

安立等竟. 次解智等有一頌. 十門分別. 一無

智. 二智. 三定. 四殊勝. 五障. 六學等. 七著. 八

無我. 九聖道. 十二海不同分. 長行釋中. 初解

無智. 言依前所說三有情衆無智爲根者. 一

謂邪見起曲業. 二貪瞋穢業. 三癡所起濁業.

幷以無智爲根故得生起. 若能斷此無7我根

本一切衆中能起一切雜染一法者. 釋根本

義也. 是無明一法. 此中第一所起雜染損減

實事者. 初邪見也. 第二增益虛事者. 貪瞋也.

第三於其如實顯了方便能作愚癡者. 起濁

業人. 於彼二因有愚癡故等者. 思與前二爲

因故有增減. 第二解智門有二種如實智. 一

者如理作意所發者. 聞思二慧也. 二者三摩

地所發者. 修慧也. 當知此行與前差別者. 修

慧行相與聞思別也. 第三解定. 言五轉者. 一

觀諸行自性. 二諸行因緣. 三雜染因. 四淸淨

因. 五淸淨. 第四解殊勝. 言於二處所如來

證得勝安立智者. 或生死涅槃或二諦爲二

處所. 文解邪難處正說處也. 言由三種相應

正了知等者. 過未各一. 現在內外合爲一也.

第五解 障. 景師云. 一二門. 二二時. 三二地.

開此三門. 8復次第解. 等所引發三種等持能

爲 障□者. 一於異生位所修無量俱行等持.

經數:一八二八

經名:瑜伽論記卷第二十三上

頁數:八三九

上	欄

二有學等持. 三於無學等持. 五種對治者. 或

是諸行自性諸行因等五. 亦可五停心觀名

對治. 當知此中先所受用過去諸欲等爲初

門. 復有現在居家所有利養等爲第二門. 次

云行時住時. 解二時. 次云異生地有學地. 解

二地. 此中第二於諸有情利益安樂意樂門

中俱行者. 結次前云又於異生所修無量等.

第二領受有學解脫等者. 結前次文亦於有

學能善通達. 第三領受無學解脫等者. 結前

亦於無學方便勤修四無放逸. 謂於晝分若

行若坐等者. 夜分亦二. 故有四也. 達師云. 就

中初略開五門立宗. 一二門. 二二時. 三二地.

四於所引發三種等持能爲障□. 五爲欲斷

除勤修五治. 前四所治後一是能治道. 當知

此中已下. 第二別釋五門卽爲五段. 初釋二

門. 一過去諸欲門. 二現在居家諸欲門. 此中

利養恭敬已下. 第二釋二時門. 一行時. 二住

時也. 則此諸欲已下. 第三釋二地門. 又於

異生所修無量已下. 第四釋於所引發三種

等持能爲障□. 若欲速證沙門果等者. 第五

釋能治之道. 此則第一對治二門由此修正

念知也. 正念正智爲所依故. 下辨第二對治

三時門. 言四無放逸者. 一晝分. 二若行. 三若

坐. 四於此三時淨修其心. 如是發起已下. 辨

第三對治. 治二地所有諸欲門. 此中修奢摩

他爲能治也. 一向念住已下. 辨第四對治. 治

於所引發三種等持能爲障□. 此中修毘□

舍那爲能治. 已入止觀已下. 辨第五對治. 此

中雙修止觀二分爲第五對治也. 雖有此釋.

中	欄

而今還依前釋也. 第六解學等. 言若諸無學

或失念故退現法樂然無堪能退失解脫者.

已斷惑種故不退解脫. 下1下學外2離. 若有

修行不放逸者至復何所用者. 已得解脫. 解

脫不退更修不放逸3何所用. 下爲釋通. 若爲

證得4法樂住至非不放逸者. 景師云. 若爲證

得樂住勤作功用. 如造工業非不放逸無由

能得. 此亦如是. 達師云. 此文應云非是不

放逸耶. 由二因緣應知彼於六處寂滅有慢

無慢. 謂未滅謂滅未得謂得也. 第七解著門.

言於二緣識者. 景師云. 卽爲二也. 達師云. 此

有三釋. 一云名色及識. 故云二緣. 又云. 根境

二緣. 故云二緣. 更解. 一利養恭敬緣. 二離欲

緣. 如文取解. 第八解無我. 言除識自性因

緣助伴其餘所有不可得故者. 其餘我體不

可得也. 第九解聖道. 由五種相當知八聖道

最勝無罪. 下文有六句. 何故名五耶. 三藏云.

後二合一. 故有五相. 何故須合. 幷簡外故果

有五相. 如攝異門者. 謂是爲婆羅門無猶預

等等有五句. 如第八十四卷. 第十解二海不

同分. 言由彼於此未超度故於前二種境界大

海亦未超渡者. 彼離欲異生於內各別六處

大海未能了知是苦名未超渡. 故於向前所

說五可愛境及由意所識可愛諸境亦未超

渡. 上來初半頌列四門中前二門訖自下第

三解同等一頌有十門. 一道不同分. 二師不

同分. 三王國. 四二世間. 五有爲. 六遮身行.

七堅執三空性爲三足前成十. 長行釋中. 初

解道不同分. 言若趣苦集行者. 業與煩惱.

下	欄

若趣苦滅行者. 無漏聖道. 名性不同. 卽此趣

滅轉行或有有爲共相轉者. 觀無常. 或有有

爲無爲共相行轉者. 通觀諸法爲空無我. 當

知若諸有爲共相行相彼望道果名不同分

者. 不觀無爲果故. 若有爲無爲八相5行彼望

道果亦名同分者. 無我理通涅槃. 亦常無我

故. 第二解師不同分. 略有五種師假立句. 一

趣諸取行者. 流轉行也. 二趣諸取盡行者. 還

滅行也三若一切法遍知. 四永斷. 五作苦邊

際. 若於五相建立處一一相中者. 景師云. 五

受也. 亦可五取蘊也. 達師云. 前說五師是也.

不依四相薩迦邪見用彼爲依能害四種行相

□慢者. 外道於一蘊中計色是我色我瓔珞

色是□僕色我6?宅也. 依此四義起四我慢.

旣於一一相中不起四種我見. 便害四種我

慢. 言若隨緣起增上力故於現法中後有種

子或增或減等者. 順觀十二緣起爲增. 逆觀

爲減. 由此順逆當來後有或生不生. 卽是染

淨二緣觀也. 第三解王國. 第四解二世間. 幷

如文可知. 第五解有爲. 於中有二. 一有爲空.

二無爲空. 有爲空者. 空無常□. 及無我我所.

無爲空中. 但無我所性. 又此空性至爲所依

趣者. 則此無爲空性通據遍計人法性空. 依

他因緣約有之法無決定法爾道理爲所依

趣. 此或如是至法爾道理者. 三師云. 此或如

是大乘道理. 卽法辨空也. 或異者. 諸部計空

異法也. 或非者. 或有外道計空與法非異非

不異. 下順結之. 明法空法而辨遍一切處無

不同歸法爾道理. 達師云. 前有爲無爲等亦

經數:一八二八

經名:瑜伽論記卷第二十三上

頁數:八四○

上	欄

是無我故. 言此或如是色相乃至法相各別

故或異. 以色望色自類相生. 故云非異也. 第

六解遮身行. 唯遮身行得世間邊際. 若以智

亦計得彼世間邊也. 此中當依勝義道理等

者. 通說二諦名依勝義. 一應知世間. 二若得

世間邊際方便. 三及世邊際. 下次第解此三

門. 謂於六處有世間想下. 解應知世間. 於

六觸處由其五轉下. 解第二門. 五轉者. 謂觀

六觸處自性因緣雜染因緣淸淨因緣及以淸

淨. 未來諸行因永盡故名爲能到世間邊際

者. 解第三及世邊際. 於世間果下. 散釋經文.

第七解堅執. 初明外道出家之人起惡不捨.

此中不行已下. 佛法之人所不應行. 設行不

應堅執. 以相續雜染能動梵行故第八解二

種空住. 則是頌中三空性之初也. 有二種空

住. 一者尊勝空住有二義. 一以羅漢尊勝之

人所住之空名尊勝空. 二則所住空諸住中

勝名尊勝住. 二引彼空住者. 則精勤修道除

惑證空名引空性. 於內煩惱有知爲有無知

爲無修行斷除. 名善知空性. 第九解邪正二

空. 則是三空性中之第二也. 復次正見圓滿

乃至修習空性者. 有說分別依他圓成實性

一切皆空. 不稱正理名爲邪空. 今觀遍計所

執人法皆空. 依他因緣及圓成實離有無法

實有不空. 名越邪空. 其義云何. 謂於此處

彼非有故正觀爲空者. 遍計執空也. 若於此

處所餘有故如實知有者. 依他等有也. 次擧

喩中有二. 初喩前後有空不空. 後喩同時有

空不空. 合中復二可知. 言若觀諸法由自相

中	欄

故一類是有一類非有者. 依他眞實是有. 遍

計執非有. 此有非有畢竟遠離. 聞說依他等

有遍計是無則決定執定有定無. 此定有無

還是遍計故. 云此有非有畢竟遠離. 亦可依

他等有遍計非有. 皆非分別心之所取. 故云

畢竟遠離. 以世間道修空性者. 下明諸聖人

初以世間道修於空性. 自斯已後下明無漏

道觀空. 第十解證修二空. 則是三空性中之

第三也. 於中先廣分別. 後明略義. 前中有四.

初明空性. 第二約行明空所依. 第三辨修空

位. 則是凡位有學位. 第四□辨修空方便. 初

云有二種空. 一者應所證空是理. 二者應所

修空是智. 若於此二不成1辨故退四乘樂者.

謂一於一切攝受惡事等妙出離樂. 二解脫

貪等得初禪中妙遠離樂. 三尋伺止息妙寂

靜樂卽二禪已上. 四二解脫攝無所造作無

恐怖攝妙等覺樂. 向下不解前三但解第四.

二解脫攝無所造作恐怖等. 應所證空略有

二種一外二內外空者乃至正能作證者. 五

種妙欲引發五種色想. 今證外五欲空以無

有決定性故. 能所取之想亦皆超渡. 於離欲

貪正能作證也. 內空者. 謂於內諸行者五根

也. 以向前辨外空中唯云五色. 今解內空亦

唯云五根. 應所修空亦有二種至修無常見

者. 以見無常念念生滅不自在故明知無我.

無我故空. 是故今擧無常之見亦名修空. 自

下第二明四種空所依. 當知四行爲所依止.

第一外空. 以第二住內空心增上力故得初

禪定. 離生喜樂滋潤其身爲所依止. 及遍知

下	欄

我慢所恃所陵空故住於外空. 第二內空. 卽

以第三於內外法修空無我見爲所依止. 第

三無我見. 卽以於彼修無常見爲所依止. 無

常見以聞正法如理作意爲所依止. 又於此

中若諸苾芻爲離欲貪已下. 第三明修空位.

修空位有三. 一見道已前. 二在有學. 三在無

學. 見道已前初修外空. 由我慢門心不流散

等隨觀察者. 由爲我故勵力修空心不流散.

以寂靜相下. 次觀內空. 遂於內外已下. 第三

修無我見. 乃於已下. 第四修無常見. 無常見

無我見. 爲因名不動界. 界是因義故. 由於是

處心無2勝解已下. 明有學位修空. 或緣不淨

等多種觀察. 乃至於一切處皆能證入也. 由

是因緣於所證空能證圓滿已下. 明無學位

證空圓滿. 除上分下分結盡. 爲令已下. 是其

第四□明修空方便. 言四種雜染謂3復有因

性故等者. 卽四故字爲四染也. 言說有二. 一

者隨逐音聲解言說二者隨逐法行言說者.

次前前行計. 又能善知量離諸染而起言說.

由彼文勢者云言說有二等也. 當知此中總

略義者. 已下明其略義. 尋文可解

瑜伽論記卷第二十三(之上終)